 Waxa isaguna munaasibadaasi hadalo ka soo jeediyey Mudane Jaamac Muuse Jaamac oo ka mid ah aqoon yahanka u dhaqdhaqaaqa horumarinta hidaha iyo dhaqanka suuban reer Somaliland iyo dhiirigalinta akhriska iyo qoraalka, waxaanu ku dheeraaday taariikhda Marxuum Dr Xuseen Aadan Tansaani iyo sida loogu baahan yahay in dhan looga soo wada jeesto dhismaha magtabadan, isaga oo arrimahaa ka hadalayana waxa uu yidhi; runtii Dr Xuseen Aadan Tansaani waxa uu ahaa maktabad soconaysa, waxaanu wax badan ka soo qayb-qaatay kobcinta iyo kor u qaadka aqoonta bulshada, sidaa darteed waxa uu mudan yahay in la hirgaliyo fikirkii uu ku doonayey in uu dhiso magtabadan. 